**Kompetenciamérés 2021/2022 értékelése a Felsőszilvási Általános Iskolában**

A részt vevő intézmények eredményei alapján fenntartói, intézményi, feladatellátási helyi elemzések készültek. A központi jelentések mindenki számára hozzáférhetők, a jelentések megtekintéséhez nincs szükség felhasználónévre és jelszóra.

A mérésben alkalmazott feladatok nem a tudástartalom elsajátításának mértékét mérik, a felmérés nem az adott tanévi tananyag ismeretanyagának számonkérése, hanem azt vizsgálja, hogy a diákok a közoktatásban addig elsajátított ismereteket milyen mértékben tudják alkalmazni a mindennapi életből vett feladatok megoldásában.

Mérési területek: matematika, szövegértés, német nyelv és új területként a természettudomány.

***Átlageredmények:***

*Matematika*

6. osztály: a telephely eredménye nem különbözik szignifikánsan az országos átlagértéktől, a városi általános iskolák, valamint a közepes városok általános iskoláihoz viszonyítva, azok átlagértékeinél viszont magasabb eredményeket mutat.

8. osztály: Minden viszonyítási csoporthoz képest magasabb értékek születtek iskolánkban, vagyis szignifikánsan alacsonyabbak az értékek a viszonyítási csoportokban. Tehát jobban teljesítettek tanulóink az átlagértékekhez képest.

*Szövegértés*

Mindkét osztály esetében az eredmények a viszonyítási csoportokhoz képest szignifikánsan nem tér el, sőt az átlageredményekhez képest valamivel jobban teljesítettek a mi tanulóink.

*Természettudomány*

A 6. osztályos eredmények a viszonyítási csoportokhoz képest szignifikánsan nem tér el.

A 8. osztályosaink az átlageredményeknél jobban teljesítettek minden viszonyítási csoporthoz képest.

*Német idegen nyelv*

Mindkét osztály a viszonyítási csoportok átlageredményein bőven felül teljesített.

***A telephely eredménye az eddigi kompetenciamérésekben***

A 2022. évi eredmény a 2021. évi eredményeknél szignifikánsan magasabb mind matematikából, mind szövegértésből a 6. osztályban.

8. osztályban egyik tantárgynál sincsen szignifikáns eltérés az előző évi átlageredményekhez képest.

Természettudományból és németből nincs viszonyítási érték.

***Az alapszintet el nem érő tanulók aránya***

**6. osztály matematika** alapszint alatt (3. képességszint) teljesítő tanulók aránya 25%, országosan 38,4%, a megfelelő képzési típusban/település típusban 43%. Tehát az országos átlagnál kevesebben teljesítettek az alapszint alatt.

**8. osztály matematika** alapszint alatt (4. képességszint) teljesítő tanulók aránya 28,6%, országosan 43,4%, a megfelelő képzési típusban/település típusban 49,6%. Azt láthatjuk, hogy tanulóink jobban teljesítettek az országos átlageredménynél.

**6. osztály szövegértés** alapszint alatt (3. képességszint) teljesítő tanulók aránya 15%, országosan 26,2%, a megfelelő képzési típusban/település típusban 29,1%. Tehát az országos átlagnál kevesebben teljesítettek az alapszint alatt.

**8. osztály szövegértés** alapszint alatt teljesítő (4. képességszint) tanulók aránya 42,9%, országosan 41%, a nekünk megfelelő képzési típusban/település típusban 46,4%, ehhez képest, tehát a mienk jobb.

**6. osztály természettudomány** alapszint alatt (3. képességszint) teljesítő tanulók aránya 20%, országosan 32,2%, a megfelelő képzési típusban/település típusban 36,4%. Tehát az országos átlagnál kevesebben teljesítettek az alapszint alatt.

**8. osztály természettudomány**alapszint alatt (4. képességszint) teljesítő tanulók aránya 14,3%, országosan 43,1%, a megfelelő képzési típusban/település típusban 48,9%. Azt láthatjuk, hogy tanulóink jobban teljesítettek az országos átlageredménynél.

**6. osztály német** alapszint alatt (A1képességszint) teljesítő tanulók aránya 25%, országosan 56,7,4%, a megfelelő képzési típusban/település típusban 60%. Tehát az országos átlagnál kevesebben teljesítettek az alapszint alatt. A1 szinten 25% A2 szinten 40%, B1szinten 10% teljesített az osztályból.

**8. osztály német** alapszint alatt (A2 képességszint) teljesítő tanulók aránya 42,9%, országosan 74%, a megfelelő képzési típusban/település típusban 78,8%. Azt láthatjuk, hogy tanulóink jobban teljesítettek az országos átlageredménynél. A2 szinten 35,7%, B1 szinten 21,4% teljesített a tanulóinknak.

***A minimum szintet el nem érő tanulók aránya,*** ez az arányszám a jelentésre jogosult és nem a jelentésben szereplő tanulók létszámaira vonatkozik:

**6. osztály** *matematika* 0%, ami országosan 15,5%, *szövegértés* 0%, országosan 8,5%. Nem volt minimum szint alatt teljesítő tanuló.

**8. osztály** *matematika* 0%, ami országosan 20,3%, *szövegértés* 7,1%, országosan 17,7%.

A minimum szint alatt teljesítő tanulóink aránya kevesebb az országos, és a megfelelő képzési típusban lévő iskolák arányánál.

**Összességében** elmondható, hogy a legtöbb tantárgyból és évfolyamon az átlagnak megfelelő, vagy annál jobbak iskolánk kompetenciaeredményei. Mindig van hova fejlődni, de ugyanakkor nagyon örülünk is, mert hiteles visszaigazolása a munkánknak.

A **2022/2023-s tanév digitális kompetenciamérés** eredményeiről még nem kaptunk értékelést. Ebben a tanévben bevezették a 4. és 5. osztályosok matematika, szövegértés felmérését is. Ősszel és tavasszal is mértünk. Minden tanuló fegyelmezetten teljesítette a méréseket, annak ellenére, hogy a próbamérés elmaradt. A kijelölt mérési napokon szerencsére nagyobb fennakadás a rendszer működésében nem volt.

Sajnos, a háttérkérdőívek kitöltését a szülők közül csak kevesen töltik ki, pedig segítené a pontosabb kiértékelést.